|  |
| --- |
| Osa artikkelisarjaa |
| Yhdysvaltain kulttuuri |
|  |
| Yhteiskunta
* Historia
* Kielet
* Amerikkalaiset
* Uskonto
	+ Kristinusko

 |
| Taiteet ja kirjallisuus
* Arkkitehtuuri
* Taide
* Kirjallisuus

 |
| Muut
* Keittiö
* Elokuva
* Urheilu

 |
| Symbolit
* Lippu
* Vaakuna
* Kansallismonumentti
* Motto
* Kansallislaulu
* Lintu
* Maailmanperintökohteet

 |
| * n
* k
* m
 |

Amerikkalainen jalkapallo on Yhdysvaltain seuratuimpia urheilulajeja.
Baseball on joukkuepallopeli, joka on erityisen suosittua Amerikassa. Se muistuttaa suomalaista pesäpalloa.
**Urheilu** on merkittävä osa Yhdysvaltain kulttuuria. Maan suosituimmat joukkuelajit ovat amerikkalainen jalkapallo, baseball ja koripallo, jotka ovat kaikki myös syntyneet Yhdysvalloissa. Amerikkalainen jalkapallo on näistä katsotuin. Amerikkalaisen jalkapallon mestaruusottelu, Super Bowl on yksi Yhdysvaltain suurimmista tapahtumista. Suuri osa maailman parhaiten palkatuista urheilijoista on yhdysvaltalaisten joukkuelajien pelaajia. Joukkuelajien rinnalla NASCAR-autoilu on suosittua, ja se onkin amerikkalaisen jalkapallon jälkeen toiseksi seuratuin laji televisiossa. Toinen suosittu autourheilusarja on Indy Racing League, ja sen Indianapolis 500 -tapahtumaa on ajettu vuodesta 1911.

Yhdysvallat toimii isäntänä muille huomattaville urheilutapahtumille muun muassa golfissa ja tenniksessä (US Open). Uinti on maan menestyksekkäimpiä lajeja. Kolme suosituinta lautailuharrastusta – lainelautailu, rullalautailu ja lumilautailu – on luotu Yhdysvalloissa. Niistä järjestetään kansalliset kilpailut ja niiden yhteyteen on syntynyt laaja alakulttuuri.

Yhdysvalloissa on isännöity kahdeksat olympiakisat. Maa on saanut kesäolympialaisissa eniten mitaleja kautta aikojen ja talviolympialaisissa toiseksi eniten. Uimari Michael Phelps on olympiahistorian eniten kultamitaleita saavuttanut urheilija. Hänellä on 23 kultaa ja yhteensä 28 mitalia.

Urheilulla on merkittävä asema myös yhdysvaltalaisissa yliopistoissa ja collegessa. Vuosittain noin 126 000 urheilijaa saa joko täyden tai osittaisen stipendein opiskeluja varten. Miesten suosituimmat yliopistolajit ovat amerikkalainen jalkapallo, koripallo, yleisurheilu, baseball ja jalkapallo ja naisten koripallo, yleisurheilu, lentopallo, softball ja jalkapallo.

Yhdysvaltain urheilu lajeittain
-------------------------------

### Amerikkalainen jalkapallo

*Pääartikkeli: NFL*
Amerikkalainen jalkapallo on harrastetuin urheilulaji maan koululaisten keskuudessa. Vuonna 2008 sitä harrasti yli 1,1 miljoonaa high school-ikäistä nuorta. Lisäksi laji oli suosituin yliopistourheilussa.

Lajin ammattilaissarja on NFL, joka on maan suosituin urheilusarja. Sarjan katsojakeskiarvo paikan päällä vuonna 2011 oli 66 960, joka oli maailman korkein urheilusarjan katsojamäärä. Sarja huipentuu tammi-helmikuussa pelattavaan Super Bowliin, joka on myös suosittu: esimerkiksi vuoden 2011 Super Bowlia seurasi televisiosta noin 111 miljoonaa ihmistä, mikä oli maan televisiohistorian suurin määrä.

### Baseball

*Pääartikkeli: Major League Baseball*
### Jalkapallo

USA:n ja Algerian välinen ottelu vuoden 2010 MM-kilpailuissa. Pallon kanssa Landon Donovan.
*Pääartikkeli: Major League Soccer*
Muista maista poiketen jalkapallo ei ole maan suostuimpien lajien joukossa, mutta lajin suosio on kasvanut 2000-luvun aikana. Laji on tullut suosituksi erityisesti nuorison keskuudessa. Vuonna 2004 Yhdysvalloissa oli 16 miljoonaa lajin harrastajaa. Maan pääsarja on nimeltään Major League Soccer ja se perustettiin vuonna 1996. Sarjan yleisökeskiarvo ja lajin televisiokatsojien määrä on noussut 2000-luvulla.

Miesten maajoukkue pääsi ensimmäisen kerran MM-kilpailuihin vuonna 1930, jolloin maa sijoittui pronssille. Tämän jälkeen joukkue ei ole saavuttanut yhtä suurta menestystä, mutta on osallistunut 1990-luvulta lähtien MM-kilpailuihin. Yhdysvaltain naisten jalkapallomaajoukkue on saavuttanut sekä olympia- että MM-kultaa.

### Jääkiekko

*Pääartikkeli: NHL*
### Koripallo

Yliopistokoripallon lopputurnaus vuonna 2006
*Pääartikkeli: NBA, WNBA*
Koripallon pääsarjan nimi on NBA. Sarjaa on pelattu vuodesta 1946 lähtien ja nykyisin mukana on yksi joukkue Kanadasta, jossa laji myös kehitettiin. Naisten koripalloa pelataan WNBA-sarjassa, joka perustettiin vuonna 1996. Sarjan ensimmäinen kausi pelattiin tosin vasta vuotta myöhemmin.

Laji on suosittu koululaisten keskuudessa. Se on toiseksi suosituin poikien urheilumuoto high schoolissa sekä suosituin laji tyttöjen keskuudessa. Yliopistourheilussa koripallo on miesten neljänneksi ja naisten kolmanneksi harrastetuin joukkuelaji. Yliopistoissa koripalloa pelataan NCAA:n alaisuudessa. Yliopistokoripallon kausi huipentuu NCAA:n lopputurnaukseen, joka on yksi maan suosituimmista urheilutapahtumista. Tapahtuma pelataan maaliskuussa ja tunnetaan nimellä March Madness.

### Lacrosse

*Pääartikkeli: National Lacrosse League, Major League Lacrosse*
### Lentopallo

*Pääartikkeli: Yhdysvaltain miesten lentopallomaajoukkue*
### Moottoriurheilu

Yhdysvallat olympialaisissa
---------------------------

*Pääartikkeli: Yhdysvallat olympialaisissa*

Lähteet
-------

* Shearer, Benjamim F.: *Culture and Customs of the United States*. Westport, Connecticut: Greenwood Press, 2008. ISBN 978-0-313-33875-5. Google-kirjat (viitattu 1.3.2012). (englanniksi)

### Viitteet

1. ↑  U.S. Census Bureau; Statistical Abstract of the United States; Section 26. Arts, Entertainment, and Recreation; Table 1229. Adult Attendance at Sports Events by Frequency: 2004 (englanniksi). Luettu 1. kesäkuuta 2006.
2. ↑  Shearer, s. 169.
3. ↑  Shearer, s. 170.
4. ↑  Forbes.com, The Best-Paid Athletes (englanniksi), 24. kesäkuuta 2004. Luettu 8. toukokuuta 2006.
5. ↑  Shearer, s. 174.
6. ↑  The History of Snowboarding – From Garages to the Olympics *The History Of ...*.  Arkistoitu 17.3.2012. Viitattu 3.3.2012. (englanniksi)
7. ↑  S. J. Darmoni, Total of medals for the Summer Olympics from Athens 1896 to Athens 2004 (englanniksi). Luettu 25. toukokuuta 2006.
8. ↑
9. ↑  Michael Phelps *Olympedia*.  (englanniksi)
10. ↑  School & College Sports U.S. Diplomatic Mission to Germany. Viitattu 1.3.2012. (englanniksi)
11. 1 2  Participation in High School Athletic Programs by Sex: 1979 to 2008 (pdf) Census. Viitattu 18.3.2012. (englanniksi)
12. 1 2  Participation in NCAA Sports by Sex: 2007 to 2008 (pdf) Census. Viitattu 18.3.2012. (englanniksi)
13. ↑  Harris, Nick: ANALYSIS: Super Bowl’s record TV audience follows optimistic NFL attendances  8.2.2011. Sporting Intelligence. Viitattu 18.3.2012. (englanniksi)
14. ↑  Kaufman, Stephen: American Support for Football Steadily Growing  25.3.2006. Bureau of International Information Programs.  Arkistoitu 14.10.2011. Viitattu 25.3.2012. (englanniksi)
15. ↑  Davis, Glenn: MLS attendance surpasses NBA, NHL  9.11.2011. Fox. Viitattu 25.3.2012. (englanniksi)[vanhentunut linkki]
16. ↑  Sandomir, Richard: TV SPORTS; Ratings Up, But Networks Can Improve  11.7.2006. The New York Times. Viitattu 25.3.2012. (englanniksi)
17. ↑  Davis, Steve: U.S. World Cup history 1930-2006  18.5.2010. Sports Illustrated. Viitattu 25.3.2012. (englanniksi)
18. ↑  Niironen, Marko: Marssiiko Pohjois-Korea USA:n vanavedessä jatkoon?  23.6.2010. Futismaailma.  Arkistoitu 3.3.2012. Viitattu 25.3.2012.
19. ↑  History of Basketball in Canada  8.3.2002. NBA. Viitattu 18.3.2012. (englanniksi)
20. ↑  Difference Between WNBA and NBA Difference Between. Viitattu 18.3.2012. (englanniksi)
21. ↑  Lafayette, Jon: Advertisers Nuts Over March Madness TV Week.  Arkistoitu 30.1.2013. Viitattu 18.3.2012. (englanniksi)

Aiheesta muualla
----------------

* Kuvia tai muita tiedostoja aiheesta **Yhdysvaltain urheilu** Wikimedia Commonsissa